Procesul verbal al şedinţei din data de 28.02.2017

Şedinţa a fost condusă de Manager General  Dr. Grasu Alis. 


În deschidere managerul general a anunţat că şedinţele vor avea loc din 2 în 2 săptămâni cu prezenţa integrală a coordonatorilor - medici, asistenţi şi revizori.

Au început controalele. A fost prezentat rezultatul controlului dulapurilor în staţia centrală, recomandându-se ca această acţiune să se faca şi la substaţii în prezenţa echipajului / personalului.

Asistentul şef a distribuit planşe plastifiate cu conţinutul trusei de pe maşinile tip B2, din dispoziţia Managerului General.

Şeful departamentului RUNOS a făcut o atenţionare referitoare la modul de completare a pontajelor şi recomandări ; au fost distribuite şefilor de substaţie formulare tipizate pentru completarea pontajelor.


Dr. Grasu Alis a cerut ca săptămâna aceasta, fişele neintroduse de la substaţii să fie aduse la compartimentul Statistică pentru a fi introduse în baza de date (pe perioada în care operatoarele substaţiilor vor fi prezente la instruirea pentru utilizarea noii aplicaţii de preluare apeluri  27 februarie-4 martie).

Atenţionare management de calitate referitor la standardizarea tipizatelor de tip cerere, tabele, etc, nu vor mai fi primite spre aprobare decât documentele standard agreate, alte forme vor fi respinse.

Maşinile plecate în service, vor lăsa la substaţie truse, corpuls şi ventilator . Trusele vor rămâne  în staţie – când echipajul pleacă la altă substaţie pleacă cu trusa lui, excepţie doar când sunt ture suplimentare. Aprovizionarea truselor se face de la substaţia unde se lucrează. În acest sens, în următoarele două săptămâni s-a format o comisie (dr. Constantinescu Gomoiu, dr. Opriţoiu Eugenia, dr. Zota Victor, as. Gina Manciu, as. Ancuţa Munteanu, as. Iordan Daniela) ce va lua o decizie în ceea ce priveşte modul de scădere a medicamentelor şi materialelor sanitare.

Dr. Grasu Alis a recomandat şefilor de substaţii să facă instruirea dispecerelor pentru scăderea de medicamete în aplicaţie. Lunar se va face listarea din calculator a inventarului de materiale/medicamente consumate.

S-a discutat situaţia ambulanţelor defecte şi a celor care vor ieşi din reparaţie în săptămâna curentă.

Atenţionare legată de deteriorarea indicatoarelor de la buteliile de oxigen, vor fi imputate celor care le deteriorează prin folosire necorespunzătoare (în cazul deteriorării există pericoul de explozie);


Predarea rapoartelor de activitate şi a PV de verificare a maşinilor a fost amânată pentru şedinţa următoare. O copie a referatelor ambulanţelor cu probleme va ajunge direct la compartimentul tehnic.

De la 01.03.2017 se continuă procesul de pregatire profesională.

Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.


Aşa cum s-a convenit pentru şedinţele săptămânale, au fost predate Directorului Medical de către fiecare microstaţie situaţiile STEMI, resuscitări şi intubări.


În finalul şedinţei caietele de control de la microstaţii au fost vizate de Managerul General. 
fost vizate de Managerul General. 
